stanford-oval/wikipedia huggingface dataset:
Miškinon piiri

Piiri Baškortostanin kartalla
Miškinon piiri (ven. Мишкинский район, Miškinski raion, baškiiriksi Мишкә районы, Miškä raiony) on paikallinen itsehallintoalue Venäjän Baškortostanissa. Piirin hallinnollinen keskus on Miškinon kylä, joka sijaitsee 131 kilometriä pääkaupungista Ufasta pohjoiseen. Piiriin kuuluu 17 kylähallintoaluetta. Se on perustettu vuonna 1930.

Miškinon piirissä on 14 maalaiskuntaa ja niissä yhteensä 78 kylää. Pinta-ala on 1 689 km², asukasluku noin 27 800 ja asukastiheys 16,4 asukasta/km². Piiri on maatalousvaltainen. Suurimmat etniset ryhmät ovat marit, tataarit, venäläiset ja baškiirit.
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
Miesten vuodenaika

| Miesten vuodenaika> Maussim al-riyal |
| --- | --- |

Ohjaaja:  Moufida Tlatli
Käsikirjoittaja:   Moufida Tlatli  Nouri Bouzid 
Tuottaja:  Dora Bouchoucha Fourati
Säveltäjä:  Anouar Brahem
Kuvaaja:  Youssef Ben Youssef
Leikkaaja:  Isabelle Devinck
Pääosat:  Rabia Ben Abdallah
Valmistustiedot
Valmistusmaa:  Tunisia, Ranska
Ensi-ilta:  2000
Kesto:  122 min
Alkuperäiskieli:  arabia ranska
Aiheesta muualla
IMDb 
Elonet
AllMovie
Infobox OKNimi-testi OK: 
Miesten vuodenaika (Maussim al-riyal, La saison des hommes) on vuonna 2000 ensi-iltansa saanut Moufida Tlatliin (Palatsin hiljaisuus) ohjaama ja yhdessä Nouri Bouzidin kanssa käsikirjoittama tunisialais-ranskalainen elokuva.
Juoni

Etelätunisialaisella Djerban saarella nainen nimeltä Aicha alkaa kapinoida perinteitä vastaan. Saaren naiset tekevät mattoja ja käsitöitä vuoden ympäri samalla kun heidän miehensä oleskelevat pääkaupunki Tunisissa myymässä heidän kättensä töitä. Vain kuukaudeksi vuodessa miehet palaavat koteihinsa. Aicha alkaa kapinoida ja haluaa myös Tunisiin miehensä mukana.
Rooleissa

| 0 | 1 | 2 |
| --- | --- | --- |
|  Rabia Ben Abdallah  | … |  Aicha   |
|  Sabah Bouzouita  | … |  Zeineb   |
|  Ghania Benali  | … |  Meriem   |
|  Hend Sabri  | … |  Emna   |
|  Ezzedine Gannoun  | … |  Said   |
|  Mouna Noureddine  | … |  matriarkka   |
|  Azza Baaziz  | … |  Meriem lapsena   |
|  Lilia Falkat  | … |  Emna lapsena   |
|  Adel Hergal  | … |  Aziz   |
|  Houyem Rassaa  | … |  Zohra   |
|  Kaouther Bel Haj Ali  | … |  Fatma   |
|  Néjib Belkadhi  | … |  Sami   |
|  Jamal Madani  | … |  Younes   |
|  Sadok Boutouria  | … |  Am Ali   |
|  Zakia Ben Ayed  | … |  Regaya   |
Aiheesta muualla

Maskula, Tapani: La saison des hommes (2000) :: The Season of Men – Miesten vuodenaika Elitisti. Viitattu 29.11.2021. (englanniksi)
Międzychódin piirikunta

Międzychódin piirikunta (puol. powiat międzychodzki) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 36 751. Siihen kuuluvat neljä kuntaa ovat Chrzypsko Wielkie, Kwilcz, Międzychód ja Sieraków.
Piirikunnan väestöpyramidi 2014.
Vuoden 2019 lopussa Międzychódin piirikunnan asukkaista 50,3 prosenttia oli naispuolisia ja 49,7 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 60,4 prosenttia ja eläkeikäiset 20,4 prosenttia väestön keski-iän ollessa 40,7 vuotta. Vuonna 2019 piirikunnassa syntyi 350 lasta. Międzychódin piirikunnan väkiluvun ennakoidaan kasvavan 33 627 asukkaaseen vuoteen 2050 mennessä.
Miesten trap ammunnan maailmanmestaruuskilpailuissa 2010

| Ammunta MM-kilpailuissa 2010 > Pistooli |
| --- | --- | --- | --- | --- | --- | --- | --- | --- |
| 10 m ilmapistooli |  | Miehet |  | Naiset |  | Pojat |  | Tytöt |
| 25 m isopistooli |  | Miehet |  |  |  |  |  |  |
| 25 m olympiapistooli |  | Miehet |  |  |  | Pojat |  |  |
| 25 m urheilupistooli |  |  |  | Naiset |  | Pojat |  | Tytöt |
| 25 m vakiopistooli |  | Miehet |  |  |  | Pojat |  |  |
| 50 m pistooli |  | Miehet |  |  |  | Pojat |  |  |
Kivääri
| 10 m ilmakivääri |  | Miehet |  | Naiset |  | Pojat |  | Tytöt |
| 50 m pienoiskiväärin makuu |  | Miehet |  | Naiset |  | Pojat |  | Tytöt |
| 50 m pienoiskiväärin asentokilpailu |  | Miehet |  | Naiset |  | Pojat |  | Tytöt |
| 300 m kiväärin makuu |  | Miehet |  | Naiset |  |  |  |  |
| 300 m kiväärin asentokilpailu |  | Miehet |  | Naiset |  |  |  |  |
| 300 m vakiokiväärin asentokilpailu |  | Miehet |  |  |  |  |  |  |
Haulikko
| Skeet |  | Miehet |  | Naiset |  | Pojat |  | Tytöt |
| Trap |  | Miehet |  | Naiset |  | Pojat |  | Tytöt |
| Kaksoistrap |  | Miehet |  | Naiset |  | Pojat |  |  |
Riistamaali
| 10 m liikkuvan maalin normaalijuoksut |  | Miehet |  | Naiset |  | Pojat |  | Tytöt |
| 10 m liikkuvan maalin sekajuoksut |  | Miehet |  | Naiset |  | Pojat |  | Tytöt |
| 50 m liikkuvan maalin normaalijuoksut |  | Miehet |  |  |  | Pojat |  |  |
| 50 m liikkuvan maalin sekajuoksut |  | Miehet |  |  |  | Pojat |  |  |
Miesten trapin maailmanmestaruudesta ammuttiin 2.-3. elokuuta 2010. Henkilökohtaisen kilpailun voitti Espanjan Alberto Fernandez tuloksella 143 (121+22) ja joukkuekilpailun Italia tuloksella 361.
| 0 | 1 | 2 |
| --- | --- | --- |
| Kultaa |  Alberto Fernandez Espanja (ESP) |  Italia (Pellielo, Frasca, Fabbrizi) |
| Hopeaa |  Aleksei Alipov Venäjä (RUS) |  Kiina (Li, Sun, Yu) |
| Pronssia |  Jiří Lipták Tšekki (CZE) |  San Marino (Selva, Mancini, Amici) |
Aikataulu

Suluissa Suomen aika (EEST)
| Päivä | Aika | Kierros |
| --- | --- | --- |
| Maanantai, 2. elokuuta, 2010 | 8.00–20.00 (9.00–21.00) | Peruskilpailun 1. päivä |
| Tiistai, 3. elokuuta, 2010 | 8.00–16.30 (9.00–17.30) | Peruskilpailun 2. päivä |
| Tiistai, 3. elokuuta, 2010 | 17.45 (18.45) | Finaali |
Ennätykset

Ennen MM-kilpailuiden alkua voimassa olleet maailmanennätykset:
| 0 | 1 | 2 | 3 | 4 |
| --- | --- | --- | --- | --- |
| Peruskilpailu | 125 |  Giovanni Pellielo  Ray Ycong  Marcello Tittarelli  Lance Bade  Pavel Gurkin  David Kostelecký  Massimo Fabbrizi | Nikosia, Kypros Lahti, Suomi Suhl, Saksa Barcelona, Espanja Americana, Brasilia Granada, Espanja München, Saksa | 1. huhtikuuta 1994 9. kesäkuuta 1995 11. kesäkuuta 1996 23. heinäkuuta 1998 10. elokuuta 2005 5. lokakuuta 2006 15. toukokuuta 2009 |
| Finaali | 149 (124+25) |  Karsten Bindrich | Nikosia, Kypros | 10. heinäkuuta 2008 |
| Joukkue | 368 |  Italia (Pellielo, Venturini, Tittarelli)  Kuwait (Almudhaf, Meqlad, Al Faihan) | Nikosia, Kypros Nikosia, Kypros | 17. kesäkuuta 1995 6. syyskuuta 2007 |
Finaali

|  | Urheilija | Maa | Perus- kilpailu | Finaali | Yhteensä | Uusinta |
| --- | --- | --- | --- | --- | --- | --- |
| 1 | Alberto Fernandez |  Espanja | 121 | 22 | 143 |  |
| 2 | Aleksei Alipov |  Venäjä | 122 | 20 | 142 | 2 |
| 3 | Jiří Lipták |  Tšekki | 123 | 19 | 142 | 1 |
| 4 | Giovanni Pellielo |  Italia | 123 | 18 | 141 |  |
| 5 | Li Yajun |  Kiina | 122 | 18 | 140 |  |
| 6 | Jacob Turner |  Yhdysvallat | 121 | 18 | 139 |  |
Mira Hillberg

| Mira Hillberg> Henkilötiedot |
| --- | --- |
Syntynyt: 1975
Ammatti:  laulaja
Muusikko
Taiteilijanimi:  Mira
Laulukielet:  suomi
Levy-yhtiöt:  Audiovox
  [ Muokkaa Wikidatassa ] [ ohje ]  
Mira Hillberg (o.s. Törmi, s. 1975) on suomalainen laulaja. Hän on syntynyt Ruotsissa, mutta muutti pysyvästi Suomeen vuonna 1991.
Hillberg nousi julkisuuteen vuonna 1994 Ykköstähti-kilpailun myötä. Samana vuonna hän teki levytyssopimuksen Audiovoxin kanssa, ja levytti debyyttisinglensä "Onpa iisi päivä". Kappale sai lämpimän vastaanoton. Suosion myötä julkaistiin uusi single "Mun elämää", josta samoin tuli hitti. Huhtikuussa 1995 levy-yhtiö julkaisi studioalbumin. Albumi pysyi Suomen virallisella albumilistalla seitsemän viikkoa.
Ensimmäisen albumin jälkeen Mira vietti hiljaiseloa vuoteen 1997 asti, jolloin julkaistiin toinen studioalbumi "Miljoona volttii". Hän osallistui saman vuoden Syksyn sävel -kilpailuun kappaleella "Muisti", joka ei saanut samanlaista suosiota kuin aiemmat hittisinglet.
Seuraavana vuonna Miralta julkaistiin vielä yksi single, jonka jälkeen hän piti taukoa soolouraltaan, kunnes osallistui sisarensa Therese Törmin kanssa Sisterhood-duona vuoden 2000 Euro­viisu­karsintoihin. Sisterhood sijoittui viisukarsinnoissa neljänneksi. Hän osallistui myöhemmin itse vielä vuonna 2004 Euro­viisu­karsintoihin kappaleella "Reason". Silloin hän jäi toisen alkukarsinnan viimeiselle sijalle. Hillberg on myös 90's FIN Cover Boyz & Girlz! -yhtyeen solisti.
Hän toiminut myös muun muassa Nylon Beatin, ja laulaja Sheidin taustalaulajana.
Diskografia

Albumit
Mira (1995) #27 (Suomen virallinen lista)
Miljoona volttii (1997)
Singlet
Onpa iisi päivä (1994) #13 (50 hittiä -lista)
Mun elämää (1994) #18
Rakkautta on (1995)
Tahdon rakastella sinua (1995)
Miljoona volttii (1997)
Muisti (1997)
Paha (1997)
Mietin (1998)
Modenan katedraali

| Modenan katedraali> Cattedrale Metropolitana di Santa Maria Assunta e San Geminiano |
| --- | --- |

Perustiedot
Sijainti:  Modena, Italia
Koordinaatit:  44°38′47″N, 10°55′32″E
Rakennustyyppi:  Katedraali Romaaninen arkkitehtuuri
Uskonnollinen käyttö:  Katolisuus
Arkkitehtuuri
Rakennuttaja:  Canossan Matilda
Arkkitehdit:  Lanfranco ja Wiligelmus
Rakennustöiden alkaminen:  1099
Valmistumisvuosi:  1184 (1319)
Infobox OKNimi-testi OK: 
Modenan katedraali sijaitsee Modenan kaupungissa Italiassa. Se on yksi Euroopan merkittävimpiä romaaniselta ajalta säilyneitä rakennuksia, ja siksi Unescon maailmanperintökohde.
Katedraalin rakennustyöt aloitettiin vuonna 1099. Siellä säilytetään kaupungin suojeluspyhän Saint Geminianon maallisia jäännöksiä, ja se on rakennettu varhaiskristillisen kirkon paikalle. Canossan Matilda oli investituurariidan aikana paavi Gregorius VII:n pääasiallinen tukija Italiassa. Hän kiinnitti huomionsa pikkukaupunkiin, joka oli säästynty Attilan hirmuteoilta suojeluspyhimyksensä ansiosta, ja päätti rakennuttaa sinne katedraalin lujittamaan paavin valtaa alueella. Katedraali sai ulkomuotonsa arkkitehti Lanfrancon ja kuvanveistäjä Wiligelmuksen yhteistyönä.
Yhdessä kellotorninsa ja kirkon edessä levittäytyvän aukion kanssa se julistaa sekä rakentajiensa uskoa että rakennuttajien, Canossan mahtisuvun valtaa.
Miro Laitinen

| Miro Laitinen> Henkilötiedot |
| --- | --- |
Syntynyt: 1. tammikuuta 1981 (ikä 43) Pietarsaari, Suomi
Kansalaisuus:   Suomi
Jääkiekkoilija
Pelipaikka:  keskusyökkääjä
Maila:  vasen
Pituus:  179 cm
Paino:  81 kg
Pelaajaura
Pääsarjaura:  2000–2002
Aik. seurat:  Tappara (SML) Jukurit (Mestis) Vaasan Sport (Mestis)
Miro Markku Mikael Laitinen (s. 1. tammikuuta 1981 Pietarsaari) on suomalainen jääkiekkohyökkääjä, joka edusti viimeksi Mestiksessä pelavaa Vaasan Sportia. Laitinen on alun perin Jeppiksen kasvatti, mutta hän siirtyi jo juniorina pelaaman Tapparaan. Laitinen sai useita näytönpaikkoja edustusjoukkueeseen muttei kyennyt tekemään läpimurtoa liigaan ja siirtyi kaudeksi 2002–2003 Mikkelin Jukureihin. Laitinen pelasi Mikkelissä vuoteen 2005, jonka jälkeen hän siirtyi kaudeksi 2005–2006 Vaasan Sportiin, jossa hän pelasi vuoteen 2010 asti.
Saavutukset

Mestiksen mestaruus 
 Jukurit 2002–2003 
 Vaasan Sport 2008–2009
| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Suomi 1999 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Venäjä 2001 | jääkiekko |  |
Międzyrzeczin piirikunta

Międzyrzeczin piirikunta (puol. powiat międzyrzecki) on Puolan piirikunta Lubuszin voivodikunnassa. Piirikunnan väkiluku oli vuoden 2019 lopussa 57 565. Se jakautuu kuuteen maalaiskuntaan, jotka ovat Bledzew, Międzyrzecz, Przytoczna, Pszczew, Skwierzyna sekä Trzciel. Piirikunnan hallinnollinen keskus on Międzyrzeczin kaupunki.
Międzyrzeczin piirikunnan pinta-alasta 52,6 prosenttia oli metsän peitossa vuonna 2018.
Międzyrzeczin piirikunnan työttömyysaste oli vuoden 2018 lopussa 9,4 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Międzyrzeczin piirikunnassa oli 57 565 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 57 062 ja sen ennakoidaan vuoteen 2050 mennessä pienenevän 44 778 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,6 prosenttia, työikäisten 60,8 prosenttia ja eläkeikäisten 21,6 prosenttia väestön keski-iän ollessa 41,9 vuotta. Vuonna 2019 piirikunnassa syntyi 501 lasta.
Mišna

Zeraim, Moed, Nashim, Nezikin, Kodashim ja Taharot
Mišna (hepreaa, suom. oppi, opetus) on osa Talmudia, joka on juutalainen Tooran ja Vanhan testamentin profeettojen selitysteos. Mišna synti ensimmäisillä kristillisillä vuosisadoilla kokoelmana juutalaisten uskonnollisen lain  määräyksiä eräänlaisena suullisena Toorana, joka pohjautui Moosekseen.  Sen sisältö päätettiin lopullisesti noin 190 jaa. Mišna on kirjoitettu hepreaksi.
Mišna jakautuu kuuteen osaan (hepr. ‏סדרים‎, yks. sedar, mon. sedarim, suom. järjestykset). Jokainen osa jakautuu yhteen tai useampaan traktaattiin (hepr. ‏מסכת‎, masehta). Mišnassa on 63 traktaattia. Vaikka jokainen osa näyttääkin käsittelevän tiettyä aihetta, niissä kuitenkin väitellään asioista verraten vapaasti ja näin yhdessä traktaatissa voidaan käsitellä useampiakin kysymyksiä.
Mišna jakautuu seuraavasti:
Zera'im (Siemenet), käsittelee maanviljelyä koskevia lakeja
Berahot
Peah
Demai
Kilajim
Šebiit
Terumot
Ma'aserot
Ma'aser Šeni
Khalla
Orlah
Bikkurim
Mo'ed (Juhla), käsittelee sapattia ja juhlia
Šabat
Erubin
Pesahim
Šeqalim
Joma
Sukkah
Pesah
Roš Hašana
Ta'anit
Megillah
Mo'ed Qatan
Hagigah
Našim (Naiset), käsittelee avioliittoa ja -eroa sekä sopimuksia
Jebamot
Ketubot
Nedarim
Nazir
Sotah
Gittin
Qiddušin
Nezikin (Vahingot), käsittelee vahingonkorvausta ja muita talouslakeja
Baba Qamma
Baba Mesia
Baba Batra
Sanhedrin
Makkot
Šabuot
Edujot
Avodah Zarah
Avot (tunnetaan myös nimellä Pirkei Avot, Isien Opetukset)
Horayot
Kodashim (Pyhät Asiat), käsittelee uhreja ja Temppeliä
Zevahim
Menahot
Chullin
Behorot
Arahin
Temurah
Keritot
Meilah
Tamid
Middot
Qinnim
Taharot (Puhtaus), käsittelee rituaalisen puhtauden ja epäpuhtauden lakeja
Kelim
Ohalot
Negaim
Parah
Taharot
Miqvaot
Niddah
Mahširin
Zabim
Tebul-Jom
Jadayim
Uqsin
Talmudia selittää Gemara, jonka sisältö päätettiin lopullisesti noin 500 jaa. Se sisältää Mišnan kriittisiä kommentteja ja on kirjoitettu arameaksi.
Maumoon Abdul Gayoom

| Maumoon Abdul Gayoom |
| --- | --- |

Malediivien presidentti
 11. marraskuuta 1978 – 11. marraskuuta 2008  
Edeltäjä:  Ibrahim Nasir
Seuraaja:  Mohamed Nasheed
Henkilötiedot
Syntynyt: 29. joulukuuta 1937 (ikä 86) Malé Malediivit
Puoliso:  Nasreena Ibrahim
Lapset:  Dunya Maumoon Yumna Maumoon Farish Maumoon Ghassan Maumoon
Tiedot
Suhteita:  velipuoli Abdulla Yameen
Uskonto:  islam
Maumoon Abdul Gayoom (arab. مأمون عبد القيوم; dih. މައުމޫން ޢަބްދުލް ޤައްޔޫމް; (s. 29. joulukuuta 1937) toimi Malediivien presidenttinä vuosina 1978–2008. Hänen edeltäjänsä oli Ibrahim Nasir. Hänet valittiin kuudennelle viisivuotiskaudelle lokakuussa 2003, jolloin hän sai 90,28 % äänistä. Hän oli valitsijamiesten valitsema ainoa ehdokas ja kansalaisilla oli käytettävissään ainoastaan kyllä tai ei -ääni.
Gayoomin vastustajat kritisoivat häntä autoritaarisesta hallinnosta ja diktatuurista, mutta monien malediivilaisten mielestä maan kehitys viimeisten vuosikymmenten aikana ei olisi ollut mahdollista ilman Gayoomia. Amnesty International on raportoinut vuonna 2003 maassa tapahtuneista ihmisoikeusrikkomuksista. Syyskuussa 2003 maassa puhkesi hallituksenvastainen kapina.
Gayoom oli myös maan puolustus- ja valtiovarainministeri pitkään, mutta luopui näistä viroista 1. syyskuuta 2004. Hänellä on neljä lasta.
Vaalit 2008

Vuonna 2008 Malediiveilla järjestettiin ensimmäisen kerran demokraattiset presidentinvaalit, joissa vastakkain olivat Gayoom ja entinen mielipidevanki Mohamed Nasheed. Vaalien ensimmäinen kierros pidettiin 8. lokakuuta 2008. Gayoom sai tuolloin 41 prosenttia äänistä Nasheedin jäädessä 25 prosenttiin. Vaalien toisella kierroksella 28. lokakuuta Gayoom sai kuitenkin vain 46 prosenttia äänistä häviten täten oppositiojohtaja Nasheedille.
Aiheesta muualla

Kuvia tai muita tiedostoja aiheesta Maumoon Abdul Gayoom Wikimedia Commonsissa
Men's physique

Men’s physique on miesten fitness-urheilun kilpailulaji, jossa ihanteena on lihaksikas, mutta silti urheilullinen ja esteettinen keho. Kilpailuasuna Men’s physiquessa käytetään leveälahkeisia shortseja, minkä vuoksi kilpailusta käytetään myös nimitystä ”shortsisarja”. Suomessa Men’s physique -kilpailuja järjestää Suomen Fitnessurheilu ry. ja se on Classic Bodybuildingin tavoin SUEK:n suorittaman antidopingtestauksen piirissä. Kansainvälisistä kilpailuista tunnetuin on Mr. Olympian Men’s physique -sarja.
Men's physique -urheilija
Arvostelukriteerit Men’s physiquessa

Men’s physiquen arvostelukriteereihin kuuluvat lihaksikkuus ja kehon kunto sekä lavaesiintyminen ja persoonallisuus. Kehon ulkomuodossa olennaista on kehon yleisnäkymä, jossa tavoitellaan miehekästä ja terveellisen näköistä ulkomuotoa, jossa keskeistä on lihaksikkuus, lihaserottuvuus ja symmetrisyys. Tuomareilla on mahdollista sakottaa liiasta lihasmassasta. Lavaesiintymisessä ja persoonallisuudessa huomiota kiinnitetään ryhdikkääseen olemukseen, karismaan sekä yleisön haltuunottoon.
Tunnettuja Men's physique -kilpailijoita

Kansainvälisesti menestyinen Men's physique -kilpailija on Jeremy Buendia, joka on voittanut Mr. Olympian Men's physique -sarjan neljä kertaa. 
Tunnetuimpia suomalaisia Men’s physique -kilpailijoita ovat mm. Sherko Eliassi, Momar Bah, Alexandros Staboulis ja James "Musta Barbaari" Nikander.
Aiheesta muualla

Näin Men's physique eroaa klassisesta kehonrakennuksesta
Mikromaksu

Mikromaksu tarkoittaa pientä rahallista korvausta jostain palvelusta. Mikromaksuja käytetään useimmiten verkon välityksellä, kuten erilaisissa verkkopalveluissa ja videopeleissä; etenkin pelien yhteydessä puhutaan mikromaksuihin perustuvasta ansaintamallista mikrotransaktioina. Mikromaksulla voi esimerkiksi ostaa musiikkikappaleen internetistä ladattavaksi omalle koneelle tai hankkia verkkopelin hahmolle uusia vaatteita.
Mikromaksuja on toteutettu pääasiassa kahdella tavalla, joista käytetään termejä "open loop" ja "closed loop". Open loop -maksut perustuvat siihen, että käyttäjällä on yksi tili, kuten pankkitili tai luottokortti, jolla maksuja suoritetaan.
Closed loop -järjestelmä perustuu siihen, että asiakas maksaa etukäteen palvelussa olevalle tililleen summan (esim. luottokortillaan), ja voi sitten käyttää näitä varoja mikromaksuihin. Closed loop vertautuu esim. reaalimaailman lahjakortteihin.
Useita mikromaksujärjestelmiä kehitettiin 1990-luvulla, mutta mikromaksut eivät vielä tällöin menestyneet.
Kuluttajat eivät suostuneet maksamaan edes senttejä hyödykkeistä, jos niitä oli aiemmin saanut ilmaiseksi, kuten lehtiartikkeleista.
Etenkin aluksi kaavailluissa open loop -järjestelmissä siirtomaksut muodostuivat esteeksi. On arvioitu, ettei alle 1,5 dollarin maksuja kerta kaikkiaan kannata tehdä pankkien ja luottokorttiyhtiöiden vaatimien maksujen vuoksi. Lisäksi alle 0,75 dollarin maksut on järkevämpi korvata verkkosivulle laitettavilla mainoksilla.
Nykyisin menestyneet palvelut, kuten iTunes, perustuvat closed loop -järjestelmään, jossa kuluttaja maksaa etukäteen myyjän tilille ennen ostosten tekemistä.
Minna Lamminen

Minna Elina Lamminen (o.s. Nummela, s. 23. lokakuuta 1982 Vantaa, Suomi) on suomalainen keskimatkojen juoksija.
Helsingin Kisa-Veikkoja edustava Lamminen on voittanut Suomen mestaruuden 1 500 metrin juoksussa Turussa järjestetyissä Kalevan kisoissa 2001, 5 000 metrin juoksussa Vaasassa 2013 ja 10 000 metrin juoksussa Kuopiossa 2014. Sisäratojen SM-kilpailuissa hän on voittanut Suomen mestaruuden 1 500 metrillä Joensuussa 2008.
Lamminen on työskennellyt muun muassa Salon Vilppaan yleisurheilujaoston nuorisopäällikkönä ja kuusi vuotta jalkapallojoukkue FC Interin myyntisihteerinä.
Saavutukset

800 metrin juoksussa
SM-hopeaa 2001
Sisäratojen SM-hopeaa 2002, 2013
Sisäratojen SM-pronssia 2003, 2010
1 500 metrin juoksussa
Suomen mestaruus 2001
SM-hopeaa 2005, 2013
SM-pronssia 2003
Sisäratojen Suomen mestaruus 2008
Sisäratojen SM-hopeaa 2002, 2007, 2013
Sisäratojen SM-pronssia 2003, 2010
3 000 metrin juoksussa
Sisäratojen SM-pronssia 1998, 2016
5 000 metrin juoksussa
Suomen mestaruus 2013
SM-pronssia 2014,  2016
10 000 metrin juoksussa
Suomen mestaruus 2014
SM-pronssia 2016
4 × 400 metrin viestijuoksussa
SM-hopeaa 2006, 2009, 2010
4 × 800 metrin viestijuoksussa
SM-kultaa 2009, 2011, 2012
SM-hopeaa 2004, 2005, 2006, 2008, 2010, 2013, 2014
SM-pronssia 2015
Moilasen kaari

Moilasen kaari on vaillinaisesti tunnettu halomuoto. Se näkyy himmeänä V:n muotoisena kaarena auringon yläpuolella 22 asteen renkaan sisäpuolella.
Auringon noustessa Moilasen kaaren muoto muuttuu terävästä V:stä loivempikulmaiseen, ja se siirtyy kauemmas auringosta. Yli 34 asteen auringon korkeuksilla kaari siirtyy 22 asteen renkaan ulkopuolelle, mutta lienee silloin liian himmeä havaittavaksi. Kaari on tavallisesti valkea, mutta kirkkaimmillaan värillinen.
Moilasen kaari ei ole erityisen harvinainen. Lumitykkien jääsumuissa se on mahdollista havaita Suomessa keskimäärin seitsemän kertaa vuodessa. Halon aiheuttavaa jääkidettä ei ole vielä kunnolla tunnistettu. Kaaren erikoisuus on se, että siitä on yhtä mahdollista yläpilvihavaintoa lukuun ottamatta tehty havaintoja vain ihmistoiminnan aikaansaamassa jääsumussa.
Moilasen kaari voidaan simuloida jääkiteellä, jossa on suoraan ylöspäin osoittava 34 asteen taittava kulma, kiteen muita osia ei osata mallintaa.
Ilmiön havaitsi ensimmäisenä Jarmo Moilanen vuonna 1995 Oulunsalossa.
Mendelian Inheritance in Man

Mendelian Inheritance in Man (tai Online Mendelian Inheritance in Man eli OMIM) on projekti, joka ylläpitää tietokantaa kaikista tunnetuista ihmisten sairauksista, jotka ovat kokonaan tai osittain geenien määrämiä. Tietokannassa on lueteltu myös tautiin liittyvät geenit. OMIM on Johns Hopkinsin yliopiston tutkijoiden kehittämä, ja online-version siitä teki National Center for Biotechnology Information.
Tietokannassa kaikki taudit ja geenit tunnistetaan kuusinumeroisella numerosarjalla, jonka ensimmäinen numero kertoo tavan, jolla tauti periytyy. NIM-koodin edessä voi olla myös jokin merkeistä *, #, +, %, tai ^. Merkki kertoo miten paljon minkäkin taudin periytyvyyteen liittyvistä geeneistä ja fenotyypeistä on tietoa.
| 0 | 1 | 2 |
| --- | --- | --- |
| 1. numero | Mahdolliset MIM-koodit | Periytymistapa |
| 1 | 100000–199999 | Autosomaaliset dominoivat lokukset tai fenotyypit (ennen 15. toukokuuta 1994) |
| 2 | 200000–299999 | Autosomaaliset resessiiviset lokukset tai fenotyypit (ennen 15. toukokuuta 1994) |
| 3 | 300000–399999 | X-kromosomaaliset lokukset tai fenotyypit |
| 4 | 400000–499999 | Y-kromosomaaliset lokukset tai fenotyypit |
| 5 | 500000–599999 | Mitokondriaaliset lokukset tai fenotyypit |
| 6 | 600000– | Autosomaaliset lokukset tai fenotyypit (15. toukokuuta 1994 jälkeen) |
Aiheesta muualla

OMIM (englanniksi)
Monkey Tennis

Monkey Tennis (suom. Apinatennis) on brittiläinen populaarikulttuurin fraasi, jota käytettiin ensi kertaa 1990-luvun lopulla. Se lähti sitcomin vitsistä, ja sitä on siitä lähtien käytetty esimerkkinä hypoteettisesta kaikkein huonoimmasta mahdollisesta televisio-ohjelmasta.